คำสั่งสำนักการโยธาคำสั่งสำนักการโยธาที่๒๕๖/๒๕๕๑เรื่องมอบหมายอำนาจให้ข้าราชการปฏิบัติราชการแทนผู้อำนวยการสำนักการโยธา[๑] โดยที่เป็นการสมควรปรับปรุงการมอบอำนาจของผู้อำนวยการสำนักการโยธาตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ และแก้ไขเพิ่มเติม (ฉบับที่๒) พ.ศ. ๒๕๔๘ ระเบียบกรุงเทพมหานครว่าด้วยการรับเงิน การเบิกจ่ายเงินการเก็บรักษาเงิน การนำส่งเงิน และการตรวจเงิน พ.ศ. ๒๕๓๐ระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐และระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๔๔ ให้ข้าราชการสำนักการโยธาปฏิบัติราชการแทนเพื่อให้การปฏิบัติงานเป็นไปด้วยความคล่องตัวและมีประสิทธิภาพอาศัยอำนาจตามความในมาตรา ๘๓แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๗แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ ข้อ ๖แห่งระเบียบกรุงเทพมหานครว่าด้วยการรับเงิน การเบิกจ่ายเงินการเก็บรักษาเงินการนำส่งเงินและการตรวจเงิน พ.ศ. ๒๕๓๐ ข้อ ๘แห่งระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ และข้อ ๑๒ (๒)แห่งระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำของกรุงเทพมหานครพ.ศ. ๒๕๔๔ ผู้อำนวยการสำนักการโยธาจึงให้ยกเลิกคำสั่งสำนักการโยธา ที่ ๑๐๖/๒๕๕๑ลงวันที่ ๖ มิถุนายน ๒๕๕๑ และมอบอำนาจในการสั่ง การอนุญาต การอนุมัติหรือการปฏิบัติราชการที่ผู้อำนวยการสำนักการโยธาจะพึงปฏิบัติตามข้อบัญญัติและระเบียบดังกล่าวให้ข้าราชการสำนักการโยธาปฏิบัติราชการแทนดังต่อไปนี้๑. มอบอำนาจตามข้อบัญญัติกรุงเทพมหานคร เรื่องการพัสดุ พ.ศ. ๒๕๓๘ และแก้ไขเพิ่มเติม (ฉบับที่ ๒) พ.ศ. ๒๕๔๘ ดังนี้๑.๑ มอบอำนาจในการสั่งซื้อหรือสั่งจ้างโดยวิธีอื่นนอกจากวิธีพิเศษและวิธีกรณีพิเศษ ดังต่อไปนี้๑.๑.๑ รองผู้อำนวยการสำนักการโยธาตามสายงานที่ได้รับมอบหมาย ภายในวงเงิน ๑๕,๐๐๐,๐๐๐บาท๑.๑.๒ ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่ง ภายในวงเงิน ๒,๐๐๐,๐๐๐บาท๑.๒มอบอำนาจในการสั่งซื้อหรือสั่งจ้างโดยวิธีพิเศษ ดังต่อไปนี้๑.๒.๑ รองผู้อำนวยการสำนักการโยธาตามสายงานที่ได้รับมอบหมาย ภายในวงเงิน ๗,๕๐๐,๐๐๐.-บาท๑.๒.๒ ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่ง ภายในวงเงิน ๕๐๐,๐๐๐บาททั้งนี้การจัดซื้อจัดจ้างโดยวิธีพิเศษที่มีวงเงินเกิน ๗,๕๐๐,๐๐๐บาท ให้ส่งเรื่องให้สำนักงานเลขานุการ สำนักการโยธาดำเนินการและการจัดซื้อจัดจ้างที่มีวงเงินตั้งแต่ ๑,๕๐๐,๐๐๐บาทขึ้นไป ให้ส่วนราชการเจ้าของเรื่องเสนอผู้อำนวยการสำนักการโยธาให้ความเห็นชอบในหลักการก่อนดำเนินการโดยให้ระบุเหตุผลความจำเป็นให้ชัดเจนและให้ดำเนินการตามขั้นตอนข้อบัญญัติกรุงเทพมหานครเรื่อง การพัสดุ โดยเคร่งครัด๑.๓ มอบอำนาจในการลงนามประกาศสอบราคาประกาศประกวดราคา และการลงนามสัญญา ดังต่อไปนี้๑.๓.๑ รองผู้อำนวยการสำนักการโยธา ตามสายงานที่ได้รับมอบหมายภายในวงเงินที่อยู่ในอำนาจของผู้อำนวยการสำนักการโยธา๑.๓.๒ ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่งภายในวงเงินที่ได้รับมอบอำนาจในการสั่งซื้อสั่งจ้าง๑.๔ มอบอำนาจในการอนุมัติคืนหนังสือค้ำประกันซองและหนังสือค้ำประกันสัญญาให้ผู้อำนวยการสำนักงานผู้อำนวยการกอง และเลขานุการสำนักรวมถึงผู้รักษาการในตำแหน่ง๒.มอบอำนาจตามระเบียบกรุงเทพมหานครว่าด้วยการรับเงิน การเบิกจ่ายเงินการเก็บรักษาเงินการนำส่งเงิน และการตรวจเงิน พ.ศ. ๒๕๓๐ และแก้ไขเพิ่มเติม ฉบับที่๒ - ๙ ดังนี้๒.๑มอบอำนาจในการก่อหนี้และอนุมัติจ่ายเงินตามข้อ ๑๗ และข้อ ๔๑ ดังต่อไปนี้๒.๑.๑ รองผู้อำนวยการสำนักการโยธาตามสายงานที่ได้รับมอบหมาย ภายในวงเงินไม่เกิน ๑๕,๐๐๐,๐๐๐บาท๒.๑.๒ ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่งภายในวงเงินไม่เกิน ๒,๐๐๐,๐๐๐ บาท๒.๒ มอบอำนาจในการอนุมัติฎีกา ดังต่อไปนี้๒.๒.๑ รองผู้อำนวยการสำนักการโยธาตามสายงานที่ได้รับมอบหมายทุกหมวดรายจ่าย รวมทั้งเงินนอกงบประมาณยกเว้นเฉพาะตามข้อ ๒.๒.๒๒.๒.๒ เลขานุการสำนักการโยธารวมถึงผู้รักษาการในตำแหน่งในหมวดเงินเดือนและค่าจ้างประจำ หมวดค่าจ้างชั่วคราว หมวดค่าสาธารณูปโภคหมวดค่าตอบแทนใช้สอยและวัสดุ เฉพาะเงินตอบแทนพิเศษ เงินสมทบกองทุนประกันสังคมค่าอาหารทำการนอกเวลาหมวดรายจ่ายเงินอุดหนุน เฉพาะเงินสนับสนุนการศึกษาบุตรหมวดรายจ่ายอื่น เฉพาะค่าใช้จ่ายในการจ้างเจ้าหน้าที่โครงการสำรวจและตรวจสอบทรัพย์สินงบกลางเฉพาะค่าช่วยเหลือบุตรค่าเล่าเรียนบุตร ค่าครองชีพและค่ารักษาพยาบาล๒.๓ มอบอำนาจในการถอนเงินฝากธนาคารถอนเงินค้ำประกันซองและเงินค้ำประกันสัญญาให้รองผู้อำนวยการสำนักการโยธาตามสายงานที่ได้รับมอบหมายทุกหมวดรายจ่าย รวมทั้งเงินนอกงบประมาณอื่น๒.๔ มอบอำนาจให้ผู้อำนวยการสำนักงานผู้อำนวยการกองและเลขานุการสำนักการโยธา รวมถึงผู้รักษาการในตำแหน่งอนุมัติหนังสือมอบอำนาจการรับเงิน๒.๕ มอบอำนาจให้เลขานุการสำนักการโยธารวมถึงผู้รักษาการในตำแหน่งเป็นผู้ลงนามในใบนำส่งเงินและรับทราบรายงานเงินคงเหลือประจำและรายงานจำนวนเงินรับจ่ายตลอดจนเงินคงเหลือและเงินฝากต่าง ๆ๒.๖ มอบอำนาจในการอนุมัติให้ยืมเงินตามข้อ ๕๓ไปเป็นเงินทดรองราชการ (โดยใช้สัญญาการยืมเงิน) ดังต่อไปนี้๒.๖.๑ รองผู้อำนวยการสำนักการโยธาภายในวงเงินที่อยู่ในอำนาจผู้อำนวยการสำนักการโยธา๒.๖.๒ เลขานุการสำนักการโยธารวมทั้งผู้รักษาการในตำแหน่งภายในวงเงินไม่เกิน ๕๐,๐๐๐บาท๓.มอบอำนาจตามระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ ในการอนุมัติให้ยืมเงินนอกงบประมาณไปเป็นเงินทดรองราชการ(โดยใช้ใบยืมเงินทดรองราชการ) ให้เลขานุการสำนักการโยธารวมถึงผู้รักษาการในตำแหน่ง ครั้งหนึ่งภายในวงเงินไม่เกิน ๕๐๐,๐๐๐บาท๔.มอบอำนาจตามระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำของกรุงเทพมหานคร พ.ศ. ๒๕๔๔ ให้ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่งเป็นผู้อนุมัติการเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัดบรรดาประกาศ คำสั่งของสำนักการโยธาอื่นใดซึ่งขัดหรือแย้งกับคำสั่งนี้ ให้ยกเลิกและให้ใช้คำสั่งนี้แทนทั้งนี้ ตั้งแต่บัดนี้เป็นต้นไปสั่งณ วันที่ ๒๘ พฤศจิกายน พ.ศ. ๒๕๕๑ชาตินัยเนาวภูตผู้อำนวยการสำนักการโยธาปริยานุช/ผู้จัดทำ๑๓มกราคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๘๐/๘ มกราคม ๒๕๕๒